एकछिन त म अलमलमा परेँ उहाँले आर्थिक प्रशासन सम्बन्धी कक्षा लिइरहनुभएको थियो कि ? कृषि सम्बन्धी ?’ उहाँको भनाइ थियोः “लेखाका कर्मचारीहरु स्वभावैले बद्माश हुन्छन् । उनीहरुले आफ्नो स्वार्थको लागि बिल समेत च्यात्न बाँकी राख्दैनन् । आदि आदि । बेरुजु कार्यालय प्रमुखको कारणले नभई लेखाका कर्मचारी स्वयमको कारणले बढ्छ ।“ आदि आदि । सायद उहाँलाई व्यवस्थापन पक्षले सहभागी सम्बन्धी जानकारी गराएको थिएन कि ? त्यस गोष्ठीमा पचास प्रतिशत लेखाकै कर्मचारीहरु सहभागी थिए । एकजनाले प्रतिवाद पनि गरेः “लेखाका सबै कर्मचारीहरु त्यस्ता हुँदैनन् सर !” तर उहाँले सुन्नुभएन वा सुन्न चाहनुभएन ।
